Subject: 7-1/30-44 DP lähteseisukohtade ja KSH programmi tutvustamine ja ettepanekute küsimine, Padaküla tuuleala
From: <[email-masked]>
To: "SiM info" <[email-masked]>
Date: Mon, 23 Feb 2026 09:48:16 +0200

TÄHELEPANU! Tegemist on väljastpoolt asutust saabunud kirjaga. Tundmatu 
saatja korral palume linke ja faile mitte avada!

Detailplaneeringu lähteseisukohtade ja keskkonnamõju strateegilise hindamise 
programmi tutvustamine ja ettepanekute küsimine, Padaküla tuuleala

Väike-Maarja Vallavolikogu 28.11.2024. a otsuse alusel on valminud 
taastuvenergiapargi rajamise eesmärgil koostatava detailplaneeringu 
lähteseisukohtade ja keskkonnamõju strateegilise hindamise programmi eelnõu. 
Detailplaneering koostatakse Padaküla, Liigvalla, Raigu, Pikevere, Vorsti ja 
Varangu, külades asuvale osale Väike-Maarja valla üldplaneeringuga määratud 
tuuleenergia tootmiseks põhimõtteliselt sobivast alast nr 2 (Padaküla 
tuuleala).

Väike-Maarja vallavalitsus esitab detailplaneeringu lähteseisukohad ja 
keskkonnamõju strateegilise hindamise programmi nende kohta ettepanekute 
saamiseks.

Dokumendiga saab tutvuda valla veebilehel (link 
<https://v-maarja.ee/elukeskkond-ehitamine-ja-planeerimine/planeerimine-ja-ehitamine/detailplaneeringud#padakula-tuuleala-de> 
 ) ja paberil Väike-Maarja raamatukogus (Lõuna tn 10 Väike-Maarja, 
lahtioleku aegadel).

Detailplaneeringu lähteseisukohtade ja keskkonnamõju strateegilise hindamise 
programmi tutvustamine toimub 16. märtsil 2026 algusega kell 17.00 Kiltsi 
mõisakooli saalis (Kiltsi mõis, Liivaküla, Väike-Maarja vald).

Ettepanekud palume esitada 5. aprilliks 2026 Väike-Maarja vallavalitsuse 
e-posti aadressile [email-masked] või paberkandjal postiaadressile Pikk tn 
7, Väike-Maarja alevik, Väike-Maarja vald, 46202 Lääne-Viru maakond.

Kui määratud tähtaja jooksul ettepanekuid ei ole esitatud, loeb 
vallavalitsus, et detailplaneeringu lähteseisukohtade ja keskkonnamõju 
strateegilise hindamise programmi kohta ei soovita ettepanekuid esitada.

Teavitus on saadetud kaasamise eesmärgil detailplaneeringu alal ja 
detailplaneeringu alast kuni 3 km kaugusel (mõningal juhul ka kaugemal) 
asuvate kinnistute omanikele ja täisealistele elanikele. Samuti isikutele, 
kes on avaldanud soovi olla kaasatud tuuleenergia arendamise eesmärgil 
koostatavate detailplaneeringute menetlustesse või on kaasatud muul viisil 
puudutatud isikutena.

Esitatud ettepanekud ja vastused neile kogutakse koondtabelisse, mille 
avaldamise kohta valla veebilehel saadetakse eraldi teavitus.

Palun andke teada, kui Teie e-posti aadress muutub või kui soovite teavitusi 
teisele e-posti aadressile.

Lugupidamisega
Diana Seepter
maakorraldusspetsialist
Väike-Maarja vallavalitsus
329 5755

  <http://email.mg.v-maarja.ee/o/eJxEzj1OAzEQQOHT2F2s8fhnZgsXEVCk5QZj72xihBO0XnJ-hCjon56-8_i6PXZ51085dL0cOi6vJUJKBHYtwAzVavFEngPyku2tYFg4JOatYYxYU2x-DcoNMTPH0GwvCJgBMQBF9tl5WmrjSlKhJmxqIoyre56GyP4hTtUOnVOueuprMeEFnaTEsFUvjUjFa6aMJoL8aV2mYMKb3Uu_bw8TYfapo9_7PFT3_j1-l0c5_9f2WfAnAAD__5SiRMg>